Unión del Pueblo Navarro talde parlamentarioari atxikitako foru parlamentari Iñaki lriarte López jaunak idatziz erantzuteko galdera egin du (PES-00284). Hona hemen erantzuna:

Eusko Jaurlaritzako Kultura eta Hizkuntza Politika Sailak egindako mapa soziolinguistikoak (azken argitalpena 2016ko VI. Mapa Soziolinguistikoari dagokio, eta 020702 eragiketa-kodea du Euskal Estatistika Planean), bere fitxa tekniko eta metodologikoan adierazten den bezala, metodologia misto bat erabiltzen du, informazio-iturri desberdinak konbinatzen dituena:

* EUSTATen biztanleria-erregistroa
* Administrazio-jatorriko estatistika-informazioa
* Estatistikako Institutu Nazionalaren Biztanleriaren Errolda (inkesta)

Informazioa hemen dago eskuragarri:

[https://www.eustat.eus/elementos/ele0018800/vi-mapa-sociolinguistico/inf0018828\_c.pdf](http://https://www.eustat.eus/elementos/ele0018800/vi-mapa-sociolinguistico/inf0018828)

Dakigunez, Espainian ez dago metodologia hori helburu horretarako erabiltzen duen beste estatistika-eragiketarik. Beste autonomia-erkidego batzuek, hala nola Galiziak eta Kataluniak, beren hizkuntza koofizialen ezagutzari eta erabilerari buruzko estatistikak dituzte, eta inkesta propioak edo EINen ardurapekoak erabiltzen dituzte.

Bigarren galderari dagokionez, Nastat-ek Biztanleriaren euskara-ezagutzaren araberako estatistikaren metodologian argitaratu ditu inkesta horretan erabilitako iturriak:

https://nastat.navarra.es/documents/5122306/26864038/Biztanleriaren+euskara-ezagutzaren+araberako+estatistika.pdf

Ez dauka informaziorik zerrenda hori zehatza ote den jakiteko, erreferentziako informazioa duten administrazio-erregistroei dagokienez.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 25ean

Lehendakaritzako eta Berdintasuneko kontseilaria: Félix Taberna Monzón